open-index/open-wikipedia-markdown huggingface dataset:
Lytse wite koalflinter

De **lytse wite koalflinter** *(Pieris rapae)* is in soarte yn it skaai fan de Koalflinters *(Pieris).* 

## Foarkommen
De lytse wite koalflinter libbet yn tige ferskillende biotopen, lykas drûchten, tunen, diken, blomrike greiden en boskrânen. De Lytse Wite Koalflinter is yn Fryslân tige algemien.

## Flinter
De wjuklingte is 21-27 mm. It mantsje en it wyfke hawwe beide twa swarte plakjes op de foarwjukken. By it wyfke binne de plakken in bytsje grutter. 

### Fleantiid
De flinter is te sjen fan begjin april ôf oant ein juny, en begjin july oant heal augustus. Dat jildt foaral foar de twadde helte fan juny. De Lytse Wite Koalflinter fleant soms yn trije en soms sels yn fjouwer oerrinnende generaasjes. 

## Rûp
De rûp kin 30 mm lang wurde. It liif is blau-eftich grien en bedutsen mei fine, lytse swarte stipkes. De gruttere rûp fret foaral út it hert fan de Koalplant; sadwaande kin er grutte skea feroarsaakje. Túnkers binne dan ek net wiis mei dizze rûp. De groei fan de rûp fynt foaral plak yn de simmer. De rûp ferpopket him meastentiids ûnder in keunstmjittich dakje fan stiennen of planten. Der oerwinterje gjin flinters, allinnich poppen.

De rûp fret in soad Krúsblommigen lykas Koal, Damastblom, Wyld Koalsied, Dúnkoalsied, Radys, Pinksterblom, Judaspeinje, Wylde Reseda en Giele Reseda.


 Ofbyld:Kleiner Kohlweissling Pieris rapae.jpg|Rûp
 Ofbyld:ChristianBauer Pieris rapae cocoon.jpg|Poppe
 Ofbyld:Pieris.rapae.6834.jpg|Flinter


## Sjoch ek
* List fan flinters
Roumantel

De **roumantel** of **keningsmantel** (*Nymphalis Antiopa*) is in soarte yn it skaai fan de foksflinters of grutte foksflinters (*Nymphalis*).

## Foarkommen
De roumantel stiet op de Nederlânske reade list oanjûn as ferdwûn. It is dan ek in beskerme soart. Dat nimt net wei dat der alle jierren wol in pear swerfflinters sjoen wurde. Soms oerwinterje se ek yn Nederlân. Yn 1995 wie der sels sprake fan in ynvaazje. Ek yn 2006 binne der in soad roumantels sjoen. It is noch ôfwachtsjen oft se har fêstige hawwe. Faak binne se te finen by boskrânen, iepen plakken en brede paden yn 'e bosk. It is in swermlustige soarte. 

## De flinter
De flinter is maklik wer te kennen. De wjuklingte is likernôch 30 oant 35 mm. Flinters dy't oerwintere hawwe, hawwe in wite râne om de wjukken. De flinter oerwinteret op plakken dêr't er drûch sitte kin, lykas holle beammen en grotten. 

**Fleantiid**: Fan ein maart oant mids septimber. De roumantel fljocht altyd yn ien generaasje. 

## Rûp
De rûp kin 55 mm lang wurde. It liif is swart mei fine wite stipkes. Op de rêch hat er brune plakken. De toarns binne lang en swart. De rûpen libje in grutte groepen byelkoar yn rûpenêsten. Folwoeksen rûpen libje allinnich. De groeiperioade fan de rûp is yn de foarsimmer.

De rûp fret: wylch, popelier, bjirk en prunus.


Nymphalis antiopa3.jpg|De roumantel
Nymphalis antiopa MHNT CUT 2013 3 13 Tombebœuf Male Dorsal.jpg|♂ 
Nymphalis antiopa MHNT CUT 2013 3 13 Tombebœuf Male Ventral.jpg|♂  △


## Sjoch ek
* List fan flinters
Stikelflinter

De **stikelflinter**  (*Vanessa cardui*)  is in soarte yn it skaai fan de atalantaflinters (*Vanessa*).

## Foarkommen
De stikelflinter is in trekflinter. Hy kin de winters yn ús lân net oerlibje. Alle jierren wurdt Europa kolonisearre fanút Súd-Spanje en Afrika. Yn geunstige trekjierren kinne de flinters rûnom sjoen wurde. Sommige jierren is er net te sjen. As der Saharasân yn Nederlân is, dan binne der faak ek Stikelflinters. 

## Flinter
De wjuklingte fan de flinter is 26 oant 30 mm. 

### Fleantiid
De flinter is te sjen fan april ôf oant begjin septimber. Foaral is er likernôch heal augustus te sjen. Der is mar ien generaasje.

## Rûp
De rûp kin 35 mm lang wurde. It liif is flewielswart mei giele healemoanne-foarmige tekens. Hy is bedutsen mei flinke giele en swarte toarntsjes. Yn Nederlân groeie de rûpen yn de simmerperioade; yn Nederlân en omkriten soenen de rûpen stjerre fan de kjeld at hja de winters oer bleaunen. 

De rûp fret stikelplanten, lykas de Spierstikel en de Lytse Kladde, de Dúnstikels en de Grutte Brânnettel.


 Vanessa cardui india.jpg|
 0 Belle-dame (Vanessa cardui) - Echinacea purpurea - Havré (2).JPG|
 Vanessa cardui MHNT CUT 2013 3 14 Pontfaverger-Moronvilliers Dos.jpg|*Vanessa cardui*
 Vanessa cardui MHNT CUT 2013 3 14 Pontfaverger-Moronvilliers Ventre.jpg|△  *Vanessa cardui*
 Nymphalidae face.jpg


## Sjoch ek
* List fan flinters
Oranje luzerneflinter

De **oranje luzerneflinter** (*Colias croceus*) is in soarte yn it skaai fan de luzerneflinters (*Colia*).

## Foarkommen
De oranje luzerneflinter is in frij algemiene trekflinter dy't fan maaie oant oktober yn Nederlân wêze kin. Der binne soms jierren dat de flinter rûnom sjoen wurdt, mar it swiertepunt fan de waarnimmings leit yn it suden fan it lân en de kuststreek bylâns.

## Flinter
De wjuklingte is likernôch 22 oant 27 mm. De boppekant fan de wjuk is oranje mei giel. By de mantsjes is de dûnkere achterrâne oan de boppekant troch ljochte ieren trochbrutsen. De wyfkes binne oranje en hawwe oranje stippen yn de donkere efterrâne. De Oranje Luzerneflinter rêstet noait út mei sprate wjukken. 

(MHNT) Colias croceus - Durfort Tarn France - male dorsal.jpg| *Colias croceus croceus* ♂ 
(MHNT) Colias croceus - Durfort Tarn France - male ventral.jpg| *Colias croceus croceus* ♂ △
(MHNT) Colias croceus f. helice - Wyzyna, Okolice Polska - female dorsal.jpg|*Colias croceus f. helice* ♀  
(MHNT) Colias croceus f. helice - Wyzyna, Okolice Polska - female ventral.jpg|*Colias croceus f. helice* ♀   △


### Fleantiid
De earste flinters wurde sjoen yn maaie/juny. De neikommende generaasjes wurde sjoen begjin july oant begjin novimber.

## Rûp
De rûp wurdt likernôch 35 mm. It liif is grien, mei in dizige oranje streek der oer.

## Sjoch ek
* List fan flinters
Bûnte sâneachjes

De **Bûnte sâneachjes** (*Pararge*) bin in skaai yn de famylje fan de Aureliaflinters (*Nymphalidae*). It binne flinters mei almeast brune wjukken mei in gieloranje plakkenpatroan, op de foarwjukken in swarte eachplak en op de efterwjukken in rychje eachplakken.

It skaai is yn 1819 yntrodusearre troch Jacob Hübner as *Pararge*. Trochdat William Evans yn 1923 it skaai mei in letter te min oantsjutte, wurdt it ek oantsjut as *Parage*. Oant yn de 20e iuw waarden noch trije soarten ta de Sâneachjes rekkene, mar dy wurde no beskôge as part fan de Rotsflinters (*(Lasiommata*).

## Klassifikaasje
Soarten yn it skaai binne:

* *Famylje* Aureliaflinters (*Nymphalidae*)
** *Skaai* **Bûnte sâneachjes** (*Pararge*)
*** *Soarte* Bûnt sâneachje (*Pararge aegeria*)
*** *Soarte* Madeira-sâneachje (*Pararge xiphia*)
*** *Soarte* Kanarysk Sâneachje (*Pararge xiphioides*)

## Sjoch ek
* List fan flinters
Jelle Bangma

**Jelle Bangma** (Smelbrêge, 14 maart 1955) fan Deinum is bekend as keatsskriuwer.

Bangma wie de skriuwer fan de keatsbiografy fan Johannes Brandsma - *Bretaalwei De Brand*. Fierders wie er ek ien fan de auteurs fan de keatsbiografy oer Hotze Schuil - *De Lange, keizer ûnder keatskeningen* -  dy't yn 2006 útkaam. Jelle Bangma wurke mei oan in oantal keatsjubileumboeken. Hy is fêste meiwurker fan it keatstydskrift KEATS!.

Jelle Bangma skreau ek it jeugdboek *Keatse foar de kranse* (1998, útjouwerij Frysk & Frij). Yn 2006 ferskynde fan him ek it berneboek *Skoare by FC Top*, folge troch *Kampioenen fan FC TOP* yn 2013 (útjouwerij Afûk).
Stifting Fryske Aksje

De **Stifting Fryske Aksje**, of koarter **Fryske Aksje**, wie in aksjegroep út Fryslân.

## Ed Nijpels
De stifting hat namme makke doe't begjin jannewaris 2006 dúdlik waard dat hja sûnt 23 july 2004 it domein www.ednijpels.nl kaapt hienen. Se wiene lilk op de Kommissaris fan de Keninginne, Ed Nijpels. Nijpels koe neffens harren noch hieltiten gjin Frysk en dat wylst de provinsje twatalich Nederlânsk en Frysk is. Nijpels krijt syn domein wer werom as er in steatefergadering yn it Frysk liedt. 

Nijpels is it mei de krityk net iens. Hy sei: Dit is ludike aksje, mar foar it selde jild wurdt jo site kaapt troch minsken die der misbrûk fan meitsje wolle. Nijpels sei ek dat er by bepaalde gelegenheden wol Frysk praat. 

## Kameleon
De groep hat earder al fan him hearre litten. Yn 2003 hawwe se in eigen Fryske Kameleonfilm makke. It wie in protest tsjin de offisjele Kameleon film dy't yn it Nederlânsk filme waard.

## Keppeling om utens
* Webstee fan Stifting Fryske Aksje.
Nûmerflinter

De **nûmerflinter** (*Vanessa atalanta*) is in soarte yn it skaai fan de atalantaflinters (*Vanessa*).

## Foarkommen
De nûmerflinter is in echte trekflinter. Hy kin yn Nederlân allinnich oerlibje yn hiele sêfte winters. Fan Súd-Europa út trekt er alle jierren nei it noarden ta. Yn goeie trekjierren kin dizze flinter yn hiel Nederlân sjoen wurde. Yn septimber kinne trekkende nûmerflinters dy't wer nei it suden ta gean yn groepkes waarnommen wurde. 

## Flinter
De flinter is altyd wer te kennen oan de patroanen op de wjukken. De boppenside fan de wjukken hat in hast kringfoarmich oranje patroan, wylst it patroan op de ûnderside sifereftige foarmen hat. Under de rjochterwjuk liket it nûmer *98* te stean. De wjuklingte is 26 oant 32 mm. 

### Fljochtiid
De flinters kinne sjoen wurde fan maaie oant oktober. Der is mar ien generaasje.

## Rûp
De rûp kin 35 mm lang wurde. Der binne grutte ferskillen yn it uterlik fan de rûpen. It liif farieart fan grien oant donkerbrún en swart, mar it kin ek giel wêze mei swarte flekken. De rûp bestiet út ferskillende segminten. Elk segmint hat fertakke toarntsjes yn de kleuren fan it liif. De rûp libbet yn in byinoar-spûn blêd. Yn Nederlân groeie de rûpen yn de simmerperioade. De measte rûpen stjerre yn 'e hjerst. 

De rûp fret fan de grutte brânnettel en de lytse brânnettel.
Keizersmantel

De **keizersmantel** (*Argynnis Paphia*) is in soarte yn de famylje fan de aureliaflinters (*Nymhalidae*).

## Foarkommen
De keizersmantel libbet yn iepen bosken, boskrânen en brede boskpaden. Fan 1920 ôf is it ferspriedingsgebiet stadichoan lytser wurden. Yn 1980 is de Keizersmantel as stânflinter ferdwûn. Sa no en dan wurde der nog wol flinters sjoen. Faak binne dit swalkers. Yn de measte gefallen wurde sokke swalkers tige ferspraat oer it lân sjoen. Yn 1992 en 1996 binne der likernôch 40 eksimplaren sjoen. Ek yn 2006 binne der tsientallen sjoen. Der binne oanwizings dat de soart him wer fuortplantet, mar dat is noch net mei wissichheid te sizzen. 

Op de reade list stiet dizze flinter as *ferdwûn*.

## Flinter
De wjuklingte is 27 oant 35 mm. De ûnderkant fan de efterwjuk is grieneftich mei wite streken. De mantsjes hawwe op de boppekant fan de foarwjuk dikke swarte geurstreken dy't by de ieren lâns rinne. 

### Fljochtiid
De keizersmantel is te finen fan ein juny oant begjin septimber. De flinter fljocht yn ien generaasje. 

## Rûp
De rûp kin 45 mm lang wurde. It liif is griiseftich mei in brede giele rêchline, mei in tin lyntsje yn 'e midden. Der sitte lange fertakke toarns op it liif fan de rûp. De rûp oerwinteret yn bastspjalten dat it is in healwaaks rûp. Earst yn it foarjier ite hja wer. De groeiperioade is yn it foarjier en yn de foarsimmer.  

De rûp fret it boskfioeltsje en it blaufioeltsje.

## Sjoch ek
* List fan flinters


Argynnis paphia MHNT CUT 2013 3 24 PONT GERENDOINE Male Dorsal.jpg|♂ 
Argynnis paphia MHNT CUT 2013 3 24 PONT GERENDOINE Male Ventral.jpg|△ ♂ 
Argynnis paphia MHNT CUT 2013 3 24 Cabrerets 46 Female Dorsal.jpg|♀
Argynnis paphia MHNT CUT 2013 3 24 Cabrerets 46 Female Ventral.jpg|△ ♀
Argusflinter

De **argusflinter** (*Lasiommata megera*) is in soarte yn it skaai fan de muorrefoskes (*Lasiommata*).

## Foarkommen
De argusflinter komt yn Nederlân ferspraat foar. De flinter libbet op fariearre greiden mei iepen plakken by de sleatskant, diken en boskrânen lâns. De fersprieding is yn de rin fan de tweintichste iuw net folle feroare. De soart is yn de jierren njoggentich efterútgongen. 

Op de Nederlânske reade list stiet de flinter as *net bedrige*.

## Flinter
De wjuklingte is 19 oant 25 mm. De argusflinter is oan de boppekant fan de wjukken oranje. De eachplakken op de boppekant fan de efterwjuk binne swart op in oranje flak. Mantsjes hawwe in grutte swarte rookstreek dêr't se harren lucht mei ferspriede, op de boppekant fan de foarwjuk. It mantsje ferdigenet in territoarium. De argusflinter is skrille flinter. 

(MHNT) Lasiommata megera - Foret de Bouconne, France - male dorsal.jpg| *Lasiommata megera megera*  ♂  
(MHNT) Lasiommata megera - Foret de Bouconne, France - male ventral.jpg|  ♂  △ 
(MHNT) Lasiommata megera - Foret de Bouconne, France - female dorsal.jpg| ♀ 
(MHNT) Lasiommata megera - Foret de Bouconne, France - female ventral.jpg| ♀ △ 

### Fleantiid
De flinter kin sjoen wurde fan ein april oant begjin novimber. Hy is foaral te sjen fan 1 oant 15 juny en fan 5 oant 25 augustus. De argusflinter fljocht yn trije oerrinnende generaasjes.

## Rûp
De rûp kin 25 mm lang wurde. It liif is blau-eftich grien mei wite linen op de rêch en sydkant. De rûp oerwinteret as healwaaks rûp ferskûle yn in gerspôle. De groeiperioade fan de rûp leit tusken maart en oktober.

De rûp fret ferskillende soarten gers lykas Knopgers, Miedegers, Dúst, Fiter.

## Sjoch ek
* List fan flinters
Boskplakflinter

De **boskplakflinter**  (*Melitaea athalia*) is in soarte yn de famylje fan de aureliaflinters (*Nymphalidae*).

## Foarkommen

De boskplakflinter komt yn Nederlân allinnich noch foar op de Feluwe . Yn 1995 is de flinter noch útset tichteby Súdlaren, mar de flinter komt der net mear foar. Se bine te finen by boskrânen, kapflakten, greiden en bermen. Se libje meastal in lytse groepen. Se binne honkfêst. 

Op de Nederlânske reade list stiet de Boskplakflinter as *slim bedrige*, mar ynternasjonaal komt er noch rûnom foar.

## Flinter
De wjuklingte is 16 oant 21 mm. De boppekant fan de wjukken sit fol mei patroanen mei in soart oranje brún. De swarte linen binne ûngeregeld. Op de ûnderkant fan de foarwjuk binne moanneplakken fan ferskillende grutte.

Melitaea athalia MHNT UT 2013 3 29 Urval male dorsal.jpg|♂ 
Melitaea athalia MHNT UT 2013 3 29 Urval male ventral.jpg|♂  △
Melitaea athalia MHNT CUT 2013 3 29 Urval female dorsal.jpg|♀ 
Melitaea athalia MHNT CUT 2013 3 29 Urval female ventral.jpg|♀ △


## Fljochtiid
De boskplakflinter is te sjen fan heal maaie oant begjin augustus, foaral tusken 20 juny oant 10 july. Der is ien generaasje.

## Rûp
De rûp kin likernôch 30 mm lang wurde. It liif is swarteftich mei in soart grize plakken. Op de rêch hat de rûp oranje knobbeltsjes mei swarte boarstels. De rûp oerwinteret as Healwaaks rûp, yn nêsten, soms ek wol allinnich. In protte rûpen oerlibje de winter net. In lyts part giet in it foarjier fierder mei iten en ferpopkjen. Yn it foarjier waarmje de rûpen har op en begjinne dan mei groeien. 

De rûp fret swartkoarn en weversblêd.

## Ofbyldings

Ofbyld:Heath Fritillary caterpillar.jpg|Rûp
Ofbyld:Heath_Fritillary_pupa.jpg|Pop
Ofbyld:Ratamoverkkoperhonen.jpg|Boskplakflinters
Ofbyld:Melitaea athalia - Keila.jpg|Boskplakflinter


## Sjoch ek
* List fan flinters

## Keppeling om utens
*
Grutte wjerskynflinter

De **grutte wjerskynflinter** (*Apatura iris*) is in soarte yn de famylje fan de Aureliaflinters (*Nymhalidae*).

## Foarkommen
De grutte wjerskynflinter libbet yn âlde fochtige leafbosken. Ek libje se in groepen in boskjes by rivierkes. Meastal fljocht er heech yn de beammen en komt net folle op de grûn. De Grutte Wjerskynflinter wie frij algemien yn grutte parten fan Twinte, de Achterhoeke, sintraal Noard-Brabân en Súd-Limburch. Tusken 1920 en 1975 bleau de stân likernôch gelyk. Dêrnei is it bot efterútgong. Tsjintwurdich is de flinter in seldsume stânflinter; der binne noch mar 12 oant 15 populaasjes. 

Op de Nederlânske reade list stiet de flinter as *slim bedrige*, mar ynternasjonaal komt er noch rûnom foar.

Apatura iris MHNT CUT 2013 3 18 Compiegne Dos.jpg| Wjerskynflinter
Apatura iris MHNT CUT 2013 3 18 Compiegne Ventre.jpg|△ Wjerskynflinter


## Flinter
De wjukken binne 31 oant 40 mm lang. Op de boppekant fan de foarwjuk stiet in ûnopfallende donker plak by de efterrâne. De mantsjes hawwe in prachtige pearse glâns. De wyfkes binne brún en wat grutter. 

### Fleantiid
De flinter is te sjen fan begjin juny oant ein augustus, foaral tusken 1 en 20 july. De flinter fljocht altyd yn ien generaasje.

## Rûp
De rûp kin ûngefear 40 mm lang wurde. It liif is grien mei giele streken op de sydkant. De kop is hiel bysûnder omdat der twa útstekkende rôze hoarntsjes op sitte. De healwaaks rûpen oerwinterje yn de skors of tûken fan beammen. 

De rûp fret fan de skiere wylch en de boskwylch. 

## Sjoch ek
* List fan flinters
Healwaaks rûp

In **healwaaks rûp** is in rûp dy't yn dy foarm oerwinteret.

Wylst in protte soarten flinters oerwinterje as pop, binne der ek soarten dy't as healwaaks rûp oerwinterje. Sokke rûpen binne oan it begjin fan de winter noch net folwoeksen. Hja oerwinterje yn gerspôlen of yn 'e bast fan beammen. Yn de maaitiid wurde se wekker en sykje de sinne op om harren op te waarmjen. Dan frette hja harren fol, waakse oant se folwoeksen binne en ferpopkje har dan. Ta einbeslút komt dan by't simmer de flinter foar it ljocht.

Under oaren de neikommende soarten oerwinterje as healwaaks rûp: 
* Argusflinter
* Grutte Wjerskynflinter
* Keizersmantel

Der binne ek flintersoarten dy't oerwinterje as pop mar ek wol as healwaaks rûp. Ta dizze groep heart de neikommende soarte:
* Bûnt Sâneachje
Stânflinter

In **stânflinter** is in lânseigen flinter. Dat betsjut dat de hiele libbenssyklus fan de soarte yn Nederlân foarkomt.

Dêrby wurdt in flinter allinnich as stânflinter sjoen at dy it hiele jier troch yn Nederlân oerlibje kin, ek de winters.

De Nûmerflinter is in foarbyld fan in flinter dy’t hiel algemien foarkomt. Dochs is dit gjin stânflinter; de nûmerflinter oerlibbet de winters yn Nederlân net.

Oars is dat foar in oare tige algemiene flinter, de Deipauëach. De Deipauëach oerwinteret yn Nederlân, yn beammen en yn gebouwen. Dêrmei is dy yn Nederlân al in stânflinter.
Keatsferiening De Iendracht (Hitsum)

**Keatsferiening De Iendracht** (Nederlânsk en offisjeel: *Kaatsvereniging De Eendracht*) is in pleatslike feriening op it mêd fan keatsen yn it Fryske doarp Hitsum. Dizze keatsferiening organisearret elts jier de Ald-Meiers Partij, in keatswedstryd foar famkes fan 14 oant en mei 16&nbsp;jier. De Iendracht is de grutste feriening fan Hitsum.

## Skiednis
Al yn augustus 1800 waard der yn Hitsum in keatspartij om in sulverne bal holden, dat it doarp hat in lange keatstradysje. 

Keatsferiening De Iendracht waard op 6&nbsp;maaie 1904 oprjochte, doe noch ûnder de namme Keatsferiening Nij Libben (offisjeel: *Kaatvereniging Nieuw Leven*). Yn it oanbuorjende Frjentsjer bestiene doedestiden twa keatsferienings, dy't 'Jan Bogtstra' (oprj. 1893) en 'De Iendracht' (oprj. 1896) hieten. Nei't dy yn 1937 fúzjearre wiene en besleaten de namme Keatsferiening Jan Bogstra oan te hâlden, waard nei bemiddeling troch dhr. R. Alkema, de doetiidske útbater fan keatskafee De Bogt fen Guné, bewurkmastere dat it eardere De Iendracht syn findel oerdroech oan Nij Libben. Dat moast him doe sadwaande omneame ta Keatsferiening De Iendracht.

In keatsfjild wie der yn dy tiid noch net yn Hitsum; fan 1913 ôf waard foar it keatsen in greide fan in boer Dijkstra brûkt, dy't De Finne hiet. Pas yn 1962 kaam der in formeel sportfjild yn it doarp. Fan âlds wie de keatsferiening yn Hitsum ek ferantwurdlik foar it organisearjen fan it doarpsfeest mei de merke. Dat waard lykwols meitiid te bewurklik, en dêrom waard yn 1939 in feestkommisje ynsteld, dy't him neitiid ûntjoech ta de selsstannige en noch altyd besteande Feriening foar Folksfermaken Hitsum.

Yn 2000 slagge it Keatsferiening de Iendracht yn gearwurking mei âld-minister Pieter Winsemius (waans famylje woartels hat yn Hitsum) om in jierlikse keatswedstryd foar famkes yn 'e leeftyd fan 14 oant en mei 16&nbsp;jier op te rjochtsjen. Dat wie de Ald-Meiers Partij, dy't sûnt elts jier holden is en him ûntjûn hat ta de froulike wjergader fan 'e bekende Freulepartij (foar jonges fan deselde jierren) yn Wommels.

## Keppelings om utens
*Offisjele webside fan Keatsferiening De Iendracht
Groukopflinters

De **groukopflinters** (*Hesperiidae*) binne in famylje fan oerdeiflinters yn it skift fan de flinters *(Lepiodoptera)*.

De famylje fan de groukopflinters bestiet út mear as 4.000 soarten. Dêrfan komme yn Europa 39 soarten foar. Groukopflinters wurde sa neamd omdat se yn ferhâlding ta de rest fan it lichem in grutte kop hawwe. Se hawwe deselde wize fan fleanen as de nachtflintersoarten. 

De rûpen fan groukopkes libje tusken blêden dy byinoar spuonne binne. It binnenste fan de blêden is beklaaid mei spinsel. Fan dêrút meitsje se koarte útstapkes nei bûten. Se frette har fol en geane werom de blêden yn. In opfallend ferskynsel is dat de rûpen har eigen kjitte fier fuort sjitte sadat it eigen hús skjin bliuwt. 

De flinters hawwe in lange roltonge. By guon skaaien moat der rûmte makke wurde foar de roltonge yn de pop. Guon roltongen wurde wol 16 mm lang. 

De soarten yn dizze famylje like biologysk in soad opelkoar. Oer it algemien groeie de rûpen traach en lizze de flinters mar in pear aaikes. Se libje meastentiids yn it iepen fjild. 

## Klassifikaasje
Er binne sa’n 4.000 ferskillende soarten groukopflinters. Faak wurde dizze soarten yndield neffens de neikommende ûnderfamyljes. 

* *Skift*: flinters (*Lepidoptera*)
** *Famylje*: **groukopfinters** (*Hesperiidae*)
*** *Underfamylje*: Australyske groukopflinters (*Trapezitinae*, likernôch 60 soarten)
*** *Underfamylje*: *[[Barcinae]]*
*** *Underfamylje*: *[[Chamundinae]]* (1 soarte)
*** *Underfamylje*: gersgroukopflinters (*Hesperiinae*, likernôch 2.000 soarten) 
*** *Underfamylje*: *[[Katreinae]]*
*** *Underfamylje*: lytse groukopflinters (*Heteropterinae*, likernôch 150 soarten)
*** *Underfamylje*: regintgroukopflinters (*Euschemoninae*, 1 soarte) 
*** *Underfamylje*: reuzegroukopflinters (*Megathyminae*, likernôch 18 soarten) 
*** *Underfamylje*: spraatwjukgroukopflinters (*Pyrginae*, likernôch 1.150 soarten, ynkl. de earder ûnderfamylje brânwjukflinters (*Pyrrhopyginae*))
*** *Underfamylje*: *[[Tagiadinae]]*
*** *Underfamylje*: ûlegroukopflinters (*Coeliadinae*, likernôch 75 soarten.) 
*** *Underfamylje*: ûnechte spraatwjukgroukopflinters (*Eudaminae*)

## Sjoch ek
* List fan flinters
Puzelgroukopkes

De **puzelgroukopkes** (*Pyrgus*) is in skaai yn de famylje fan de groukopflinters (*Hesperiidae*).

## Klassifikaasje
Foarbylden yn it skaai binne:
*	*Famylje* groukopflinters (*Hesperiidae*) 
**	*Skaai* **puzelgroukopkes** (*Pyrgus*)
*** *Soarte*: (*Pyrgus aladaghensis*) 
*** *Soarte*: (*Pyrgus albescens*)
*** *Soarte*: (*Pyrgus alpinus*)
***	*Soarte*: grut puzelgroukopke (*Pyrgus alveus*)
***	*Soarte*: eachplakgroukopke (*Pyrgus armoricanus*)
*** *Soarte*: (*Pyrgus andromedae*)
*** *Soarte*: (*Pyrgus barrosi*)
*** *Soarte*: (*Pyrgus bellieri*)
*** *Soarte*: (*Pyrgus bocchoris*)
*** *Soarte*: (*Pyrgus bolkariensis*)
*** *Soarte*: (*Pyrgus breti*)
*** *Soarte*: (*Pyrgus cacaliae*)
*** *Soarte*: (*Pyrgus carlinae*)
***	*Soarte*: tekene groukopke (*Pyrgus Carthami*)
*** *Soarte*: (*Pyrgus cashmirensis*)
*** *Soarte*: (*Pyrgus centaureae*)
*** *Soarte*: (*Pyrgus centaureae*)
*** *Soarte*: (*Pyrgus cinarae*)
***	*Soarte*: simmergroukopke (*Pyrgus cirsii*) 
*** *Soarte*: (*Pyrgus communis*)
*** *Soarte*: (*Pyrgus darwazicus*)
*** *Soarte*: (*Pyrgus fides*)
*** *Soarte*: (*Pyrgus jupei*)
*** *Soarte*: (*Pyrgus limbata*)
*** *Soarte*: (*Pyrgus maculatus*)
***	* Soarte*: ierdbeiflinter (*Pyrgus malvae*) 
*** *Soarte*: (*Pyrgus malvoides*)
*** *Soarte*: (*Pyrgus melotis*)
*** *Soarte*: (*Pyrgus notatus*)
*** *Soarte*: (*Pyrgus oberthueri*)
*** *Soarte*: (*Pyrgus oileus*)
*** *Soarte*: (*Pyrgus onopordi*)
*** *Soarte*: (*Pyrgus orcus*)
*** *Soarte*: (*Pyrgus philetas*)
*** *Soarte*: (*Pyrgus ruralis*)
*** *Soarte*: (*Pyrgus scriptura*)
*** *Soarte*: grien groukopke (*Pyrgus serratulae*) 
*** *Soarte*: (*Pyrgus sibirica*)
*** *Soarte*: (*Pyrgus sidae*)
*** *Soarte*: (*Pyrgus veturius*)
*** *Soarte*: (*Pyrgus warrenensis*)
*** *Soarte*: (*Pyrgus xanthus*)
Brângroukopkes

De **brângroukopkes** (*Hesperia*) binne in skaai yn 'e famylje fan 'e groukopflinters (*Hesperiidae*).

De measte soarten binne endemysk foar Noard-Amearika. De *[[Hesperia comma]]* is tige breed ferspraat en de *Hesperia florinda*.

## Soarten
* *[[Hesperia assiniboia]]* (, 1892)
* *[[Hesperia attalus]]* (, 1871)
* *[[Hesperia caucasica]]* (, 1926)
* *[[Hesperia colorado]]* (, 1874)
* *[[Hesperia columbia]]* (, 1872)
* *[[Kommaflinter|Hesperia comma]]* (, 1758) - *Kommaflinter*
* *[[Hesperia dacotae]]* (, 1911)
* *[[Hesperia florinda]]* (, 1878)
* *[[Hesperia harpalus]]* (, 1881)
* *[[Hesperia juba]]* (, 1872)
* *[[Hesperia jupei]]* (, 1967)
* *[[Hesperia leonardus]]* (, 1862)
* *[[Hesperia liberia]]* (, 1883)
* *[[Hesperia lindseyi]]* (, 1930)
* *[[Hesperia meskei]]* (, 1877)
* *[[Hesperia metea]]* (, 1863)
* *[[Hesperia miriamae]]* (, 1959)
* *[[Hesperia nabokovi]]* (, 1948)
* *[[Hesperia nevada]]* (, 1874)
* *[[Hesperia ottoe]]* (, 1866)
* *[[Hesperia pahaska]]* (, 1938)
* *[[Hesperia pawnee]]* (, 1874)
* *[[Hesperia ruricola]]* (, 1852)
* *[[Hesperia sassacus]]* (, 1862)
* *[[Hesperia susanae]]* (, 1962)
* *[[Hesperia titus]]* (, 1793)
* *[[Hesperia uncas]]* (, 1863)
* *[[Hesperia viridis]]* (, 1883)
* *[[Hesperia woodgatei]]* (, 1914)
Gieltsjes

De **Gieltsjes** (*Gonepteryx*) is in skaai yn de famylje fan de Wytflinters (*Pieridae*).

It skaai waard yn 1810 troch William Leach yntrodusearre as *Gonopteryx*, foar it Gieltsje, it Swiet Gieltsje en it Provinsaalsk Gieltsje. Nei  ferskate oare staverings by oanhellings, en in útstel foar in oare namme, is de namme lykwols *Gonepteryx* wurden. It jiertal wurdt no op 1815 steld.

## Klassifikaasje
It skaai hat likernôch 100 soarten, ûnderoaren:

* *Famylje* Wytflinters (*Pieridae*)
** *Skaai* **Gieltsjes** (*Gonepteryx*)
*** *Soarte* Gieltsje (*Gonepteryx rhamni*)
*** *Soarte* Swiet Gieltsje (*Gonepteryx maerula*)
*** *Soarte* Provinsaalsk Gieltsje (*Gonepteryx cleopatra*)
*** *Soarte* Moalgieltsje (*Gonepteryx farinosa*)
*** *Soarte* Nepalgieltsje (*Gonepteryx nepalensis*)

## Sjoch ek
* List fan flinters.
Lânkaartflinter

De **lânkaartflinter** (*Araschnia levana*) is in soarte yn it skaai fan 'e lânkaartflinters (*Araschnia*).

## Foarkommen
De lânkaartflinter is in tige algemiene flinter. Hy is faak te sjen by boskrânen, kapflakten en houtwâlen. It is in swermlustige soarte. Foar 1930 wie dizze flinter in ûngewoane ferskining yn Nederlân. 

Op de reade list stiet de flinter as *net bedrige*.

## Flinter
De foarjiergeneraasje sjocht der oars út as de simmergeneraasje. It ferskil sit him bygelyks yn de wjuklingte. Yn 'e maaitiid is dy 16 oant 18 mm; dy fan 'e simmer is 17 oant 21 mm. De ûnderkant fan de flinter fertoant altyd in lânkaartepatroan. 

Araschnia levana MHNT CUT 2013 3 15 Forme printanière Toulouse Dos.jpg|*Araschnia levana f. prorsa* 
Araschnia levana MHNT CUT 2013 3 15 Forme printanière Toulouse Ventre.jpg|*Araschnia levana f. prorsa* △
Araschnia levana MHNT CUT 2013 3 15 Forme estivale Compiegne Dos.jpg|*Araschnia levana f. levana *
Araschnia levana MHNT CUT 2013 3 15 Forme estivale Compiegne Ventre.jpg|*Araschnia levana f. levana * △

### Fleantiid
De flinter fleant fan mids april oant ein juny en fan ein juny oant ein septimber. Se fleane foaral tusken 10 july oant 15 augustus. De Lânkaartflinter fleant yn twa generaasjes. 

## Rûp
De rûp kin 20 mm lang wurde. It liif is swart en is bedutsen mei wite spikkels. De toarns fan de rûp binne swart of oranje-giel. De rûp libbet yn lytse groepen byelkoar. Folwoeksen rûpen libje allinnich. De pop oerwinteret hingjend oan in stâle yn in krûdlaach.

De rûp fret de Grutte brânnettel.

## Sjoch ek
* List fan flinters
Brúnoker groukopke

It **brúnoker groukopke** (*Thymelicus sylvestris*) is in soarte yn it skaai fan de lytse gersgroukopkes (*Thymelicus*).

## Foarkommen

It brúnoker groukopke is in algemiene stânflinter. Hy hâldt fan drûge greiden, boskrânen en stikjes gers yn 'e bosk. De soarte komt foaral foar yn it easten fan Nederlân. It is in honkfêste soarte. 

Op de Nederlânske reade list stiet de flinter as *net bedrige*.

## Flinter
De wjuklingte is likernôch 12 oant 15 mm. De boppekant fan de wjukken is ljochtbrún mei giel sûnder tekening. De wjukpunt hat faak in oare kleur, faak is dat grien-brún. 
 
### Fleantiid
De flinter is te sjen fan healwei juny ôf oant ein augustus, foaral tusken 10 en 30 july. Fljocht altyd yn 1 generaasje.

(MHNT) Thymelicus sylvestris - Foret de Bouconne, France - male dorsal.jpg|* Thymelicus sylvestris* ♂ 
(MHNT) Thymelicus sylvestris - Foret de Bouconne, France - male ventral.jpg| ♂  △ 
Thymelicus sylvestris (female) - Kulna.jpg|brúnoker groukopke (♀)


## Rûp
De rûp kin 25 mm lang wurde. It liif is gersgrien mei in wytgriene line oer de rêch en de sydkant. De kop is gieleftich mei grien. De rûp oerwintert as healwaaks rûp. Se meitsje in kokon yn in toarre gersstâle. Yn 'e maaitiid en yn de foarsimmer begjinne de rûpen mei fretten en groeien.

## Sjoch ek
* List fan flinters
Reade list

In **reade list** is in list fan bedrige entiteiten. Almeast giet it hjirby om in list fan biologyske soarten. Der binne reade listen dy't wrâldwiid jilde, mar ek listen it lân of streek.

In reade list jout foar alle soarten in tastân, dy't oanjout hoe slim at de soarte bedrige is. De list is soms ek opdield neffens dy tastannen.

In opdieling dy't faak brûkt wurdt is:
# Utstoarn (By in net-wrâldwide list: *Hjir ferdwûn*.)
# Slim bedrige
# Bedrige
# Kwetsber
# Gefoelich
# Net bedrige

De earste en lêste soarten wurde ek wol apart opnaam, op in swarte en in wite list. Utstoarn wurdt ek noch wol opdield mei in twadde tastân, ferdwûn, foar soarten dy't net mear yn de natuer foarkomme, mar dy't strikt naam noch net útstoarn binne om't der noch eksimplaren fan libje yn bistetunen of plantetunen.

## Reade list yn de Wikipedy
* Reade list fan fûgels
* Reade list fan deiflinters.
Aureliaflinters

De **aureliaflinters** (*Nymphalidae*) binne in famylje fan oerdeiflinters yn it skift fan de flinters (*Lepiodoptera*)

De famylje fan aureliaflinters hat mear as 6.000 skaaien. It is dan ek in tige grutte famylje. Yn Noardwest-Jeropa komme 66 skaaien foar. 

De foarpoaten fan aureliaflinters hawwe gjin klauwen; se kinne der net mei rinne of klimme. Guon skaaien brûke dy poaten om harsels skjin te meitsjen. Ek brûke guon skaaien de foarpoaten om de weardplanten goed te befielen eart se aaikes lizze. 

## Klassifikaasje
Ta de famylje fan de aureliaflinters hearre ûnder oaren de neikommende ûnderfamyljes:

* *Skift*: Flinters (*Lepidoptera*) 
** *Famylje*: **Aureliaflinters** (*Nymphalidae*)
*** *Underfamylje*: admiraalflinters (*Limenitidinae*)
*** *Underfamylje*: blêdwjukflinters (*Charaxinae*
*** *Underfamylje*: echte aureliaflinters (*Nymphalinae*)
*** *Underfamylje*: kalinagaflinters (*Calinaginae*)
*** *Underfamylje*: keizerflinters (*Apaturinae*)
*** *Underfamylje*: langwjukflinters of passyblom- en parlemoerflinters (*Heliconiinae*)
*** *Underfamylje*: monarchflinters en sibben (*Danainae*)
*** *Underfamylje*: morfoflinters (*Morphinae*)
*** *Underfamylje*: sâneachflinters (*Satyrinae*)
*** *Underfamylje*: snútflinters (*Libytheinae*)
*** *Underfamylje*: tropyske boarstelpoatflinters (*Biblidinae*)
*** *Underfamylje*: ûnechte lânkaartflinters (*Cyrestinae*)

## Sjoch ek
* List fan flinters
Keizerflinters

De **Keizerflinters** (*Apaturinae*) is in ûnderfamylje yn de famylje fan de Aureliaflinters (*Nymphalidae*). De groep hat 98 soarten, yn 20 skaaien. Earder hat de ûnderfamylje ek wol klassifisearre west as part fan de Nymphalinae. De namme *Apaturinae* waard yntrodusearre troch Jean Boisduval yn 1840.

## Klassifikaasje
*	*Skift*: Flinters(*Lepidoptera)* 
**	*Famylje*: Aureliaflinters *(Nymphalidae)* 
***	*Underfamylje*: **Keizerflinters** (*Apaturinae*)
**** *Skaai*: Wjerskynflinters (*Apatura*)
**** *Skaai*: Apaturina
**** *Skaai*: Apaturopsis
**** *Skaai*: Asterocampa
**** *Skaai*: Chitoria
**** *Skaai*: Dilipa
**** *Skaai*: Doxocopa
**** *Skaai*: Euapatura
**** *Skaai*: Eulaceura
**** *Skaai*: Euripus
**** *Skaai*: Helcyra
**** *Skaai*: Herona
**** *Skaai*: Hestina
**** *Skaai*: Hestinalis
**** *Skaai*: Mimathyma
**** *Skaai*: Rohana
**** *Skaai*: Sasakia
**** *Skaai*: Sephisa
**** *Skaai*: Thaleropis
**** *Skaai*: Timelaea

## Sjoch ek
* List fan flinters.
Iisfûgelflinters

De **iisfûgelflinters** (*Limenitis*) is in skaai yn de famylje fan de Aureliaflinters (*Nymphalidae*).

Iisfûgelflinters binne grutte flinters. Se libje foaral yn bosken. De rûpen oerwinterje as healwaaks rûpen.

## Klassifikaasje
*	*Famylje*: aureliaflinters (*Nymhalidae*)
**	*Skaai*: **iisfûgelflinters** (*Limenitis*)
***	*Soarte*: Skylger flinter of grutte iisfûgelflinter (*Limenitis populi*)
***	*Soarte*: lytse iisfûgelflinter (*Limenitis camilla*)
***	*Soarte*: blauwe iisfûgelflinter (*Limentitis reducta*)

## Sjoch ek
* List fan flinters
Swellesturtflinter

De **swellesturtflinter** (*Papilio machaon*) is in soarte yn it skaai fan de swellesturtflinters (*Papilio*). 

## Foarkommen
De swellesturtflinter kin op ferskate terreinen fûn wurde, lykas greiden mei in protte krûden, tunen, sompich lân en ekers. De swellesturtflinter mei graach swalkje. De flinter kin dan ek hiele einen fleane. Yn geunstige simmers kin er ek yn Fryslân sjoen wurde. Mar sommige jierren is er ek net te sjen. Yn Limburch binne altyd Swellesturtflinters. 

Op de Nederlânske reade list stiet de flinter as *net bedrige*.

## Flinter
De wjuklingte is 32 oant 41 mm. De grûnkleur is giel. De swellesturtflinter wurdt faak sjoen by heuvels. Dêr moetsje de mantsjes en de wyfkes elkoar. 

(MHNT) Papilio machaon - Chęciny (Mazovie) - Poland - male dorsal.jpg| ♂ 
(MHNT) Papilio machaon - Chęciny (Mazovie) - Poland - male ventral.jpg| ♂   △
Papilio machaon MHNT CUT 2013 3 11 Cahors Female.jpg|♀ 


### Fljochtiid
De flinter fljocht fan begjin april ôf oant ein juny en fan ein juny oant ein septimber, foaral tusken 25 july oant 5 augustus. Fljocht meast yn twa generaasjes, hiel soms yn trije.

## Rûp
De rûp kin 50 mm lang wurde. De rûp is grut mei in ljochtgriene kleur. Elk segmint hat in swarte bân. De kop is gieleftich mei swarte tekens. De rûp feroaret bot tidens it groeien en ferfeljen. De rûpen ûntwikkelje by't simmer. As de rûp him ûnfeilich fielt dan wurdt it osmaterium útskulpe. Dat osmaterium is in soart foarke-eftich orgaan. Dêrmei kin de rûp in stank feroarsaakje om sa oanfallers fuort te jeien.

De rûp fret skermblommigen. 

Ofbyld:01 chenille machaon (detail).jpg|Rûp mei it útskulpe foarke-orgaan, it osmarterium.
Ofbyld:Chenille de Grand porte queue (macaon).jpg|De rûp.
Ofbyld:Papilio.machaon.jpg|De pop.


## Sjoch ek
* List fan flinters
Brún groukopke

It **brún groukopke** (*Erynnis tages*) is in soarte yn it skaai fan de stofwjukgroukopflinters (*Erynnis*).

## Foarkommen
It brune groukopke komt yn Nederlân allinnich noch foar yn Súd-Limburch. De flinters hâlde fan drûge skrale greiden en rûchten. It is in honkfêste soarte.

Op de Nederlânske reade list stiet de flinter as *slim bedrige*, mar ynternasjonaal komt er noch rûnom foar.

## Flinter
De wjuklingte is likernôch 13 mm. De boppekant fan de wjukken is brún mei dizige grize plakken. 

### Fleantiid
De flinter fljocht fan begjin maaie ôf oant ein juny. Foaral tusken 10 maaie oant 5 juny. It brune groukopke fljocht yn ien en soms yn twa generaasjes. 

## Rûp
De rûp kin 20 mm lang wurde. It liif is gieleftich mei grien. De rûp is bedutsen mei wite hierkes. It Brune Groukopke oerwinteret as in healwaaks rûp, yn in kokon. Nei de winter ferpopket de rûp him.

De rûp fret fan de tôchklaver, de hynstehoefklaver en de duveldrek.


 Ofbyld:Erynnis tages bgiu.jpg|
 Ofbyld:Erynnis tages2.jpg|


## Sjoch ek
* List fan flinters
Parlemoerflinters

De **parlemoerflinters** (*Argynnini*) foarmje in tûke yn de famylje fan de aureliaflinters (*Nymphalidae*).

Parlemoerflinters wurde sa neamd omdat se faak op de wjukken parlemoerkleurige plakken hawwe. De rûpen libje faak op de grûn en frette fioeltsjes. Der wurdt oerwintere as aai, as healwaaks rûp en as pop.

## Klassifikaasje
Yn de tûke fan de parlemoerflinters sitte ûnder oaren de neikommende skaaien:

* Famylje aureliaflinters (*Nymhalidae*) 
** Underfamylje langwjukflinters (*Heliconinae*)
*** Tûke **parlemoerflinters** (*Argynnini*)
**** Skaai echte parlemoerflinters (*Argynnis*)
**** Skaai grutte parlemoerflinters (*Mesoacidalia*)
**** Skaai hoedersparlemoerflinters (*Boloria*)
**** Skaai Fabriciana
**** Skaai lytse parlemoerflinters (*Issoria*)
**** Skaai moarmerparlemoerflinters (*Brenthis*)
**** Skaai Proclossiana
**** Skaai Clossiana

## Sjoch ek
* List fan flinters
Boskwytflinterke

It **boskwytflinterke** (*Leptidea sinapis*) is in soarte yn de famylje fan de wytflinters (*Pieridae*).

## Foarkommen
It boskwytflinterke is in honkfêste soarte. De flinters hâlde fan fochtige waarme greiden. It Boskwytflinterke is oant 1990 in pear kear efterelkoar fûn. Mar nei in koarte tiid wie it skaai dan ek wer ferdwûn. Yn 1993 is de soarte wer sjoen op de Sint-Pitersberch. Der wurde no alle jierren Boskwytflinterkes sjoen. De soarte wreidet selfs wat út. 

Op de reade list stiet de flinter as "net bedrige".

## Flinter
It is in hiele gefoelige flinter mei ovale wjukken. De flinter hat in aparte manier fan fleanen: Se geane in bytsje omheech en dan wer in bytsje omleech. De wjuklingte is likernôch 20 mm. By it mantsje is it plak op de foarwjuk donkerder as by it wyfke. 

### Fleantiid
De flinter kin fûn wurde fan begjin maaie oant ein maaie en fan ein juny oant ein augustus. It Boskwytflinterke fleant yn twa of trije generaasjes.

## Rûp
De rûp kin 20 mm lang wurde. It liif is felgrien mei in giele streek oer de rêch. De hiele rûp is bedutsen mei lytse hierkes. De rûp groeit in de simmer mar wurd hast nea sjoen. De pop oerwinteret tsjin in stâle fan in plant oan. 

De rûp fret fan Giele Skuontsjes, Tôchklaver en Wikje.

## Ofbyldings

(MHNT)_Leptidea_sinapis_-_Foret_de_Bouconne,_France_-_male dorsal.jpg|*Leptidea sinapis* ♂ 	
(MHNT)_Leptidea_sinapis_-_Foret_de_Bouconne,_France_-_male ventral.jpg|*Leptidea sinapis* ♂   △
(MHNT) Leptidea sinapis - Foret de Bouconne, France - female dorsal.jpg|*Leptidea sinapis*   ♀  
(MHNT) Leptidea sinapis - Foret de Bouconne, France - female ventral.jpg|*Leptidea sinapis*   ♀ △
Leptidea_sinapis01.jpg|Twa boskwytflinterkes


## Sjoch ek
* List fan flinters

## Keppeling om utens
*
Bûnt groukopke

It **bûnt groukopke** (*Carterocephalus palaemon*) is in soarte yn it skaai fan de bûnte groukopkes (*Carterocephalus*).

## Foarkommen
It bûnte groukopke is in flinter dy't libbet by boskrânen. Hy komt allinnich foar op plakken dêr't de weardplanten bjint of blikgers groeie. Dy weardplanten meie net te betiid meand wurde. Yn de tweintichste iuw fleach de flinter yn Nederlân yn Limburch en yn dielen fan de Achterhoeke, mar de soarte is stadichoan efterútgien. Tsjintwurdich komt de soarte yn twa gebieten foar: yn Noard-Brabân en Midden-Limburch en yn it easten fan de Achterhoeke en Twinte. Fan 1993 ôf wreidet de soarte him in bytsje út nei West-Brabân. 

Op de Nederlânske reade list stiet de flinter as *kwetsber*, mar ynternasjonaal komt er noch rûnom foar.

## Flinter
De wjuklingte is likernôch 13 mm. De boppekant fan de wjukken is donkerbrún mei oranjegiele plakken. It binne hurde fleaners.

### Fleantiid
De flinter fljocht fan begjin maaie oant ein juny, foaral tusken 25 maaie en 5 juny. It bûnt groukopke fljocht yn ien generaasje.

## Rûp
De rûp kin 25 mm lang wurde. Jonge rûpen binne grieneftich mei griis. Gruttere rûpen binne wyteftich grien mei wite en donkergriene streken. Folwoeksen rûpen hawwe in striekleur mei donkergrize rêchline. Folwoeksen rûpen oerwinterje as healwaaks rûp. Se spinne harren yn in blêd. As it maaitiid wurdt komme hja der wer út en begjinne mei tsien dagen sinnebaaien. Dêrnei ferpopkje se harren.
 
De rûp fret ferskillende soarten gers lykas blikgers, bjint, finnige koartstâle en boskkoartstâle. 

## Sjoch ek
* List fan flinters
Dwerchgroukopke

It **dwerchgroukopke** (*Thymelicus acteon*) is in soarte yn it skaai fan de lytse gersgroukopkes (*Thymelicus*).

## Foarkommen
De flinter hâldt fan drûge skrale greiden, foaral fan kalkgreiden. De flinter is nei 1981 net wer in Nederlân sjoen. 

Op de Nederlânske reade list stiet de flinter as *ferdwûn út Nederlân*. Ynternasjonaal is de status "gefoelich".

## Flinter
It dwerchgroukopke is yndie mar in lytse flinter; de wjuklingte is 10 oant 13 mm. Hy is ljochtbrún sûnder tekening op de boppekant fan de wjukken. De mantsjes hawwe in swarte geurstreek op de foarwjukken.

### Fleantiid
De flinter fljocht fan heal july oant begjin septimber. It dwerchgroukopke fljocht altyd yn ien generaasje.

## Rûp
De rûp kin 25 mm lang wurde. It liif is grien. Ek de kop is grien mar mei twa gielwite fegen. De rûp oerwinteret as in healwaaks rûp, yn in lyts kokontsje yn in gersstâle. 

De rûp fret gerzen, foaral finnige koartstâle.

## Sjoch ek
* List fan flinters
Heideblaujurkje

It **heideblaujurkje** (*Plebeius argus*) is in flintersoarte yn it skaai fan de juwielblaujurkjes (*Plebejus*).

## Foarkommen
De flinter komt lokaal soms yn flinke oantallen foar. Se hâlde fan wiete heide. Se binne noch te finen op de Waadeilannen en de hege sângrûnen. It is in honkfêste soart.

Op de Nederlânske reade list stiet de flinter as *gefoelich*, mar ynternasjonaal komt er noch rûnom foar

## Flinter
De wjuklingte is ûngefear 14 mm. Op de ûnderkant fan de efterwjuk sit in oranje bân mei swarte flekken. De flinter liket persys op it ûnechte heideblaujurkje (*Plebejus idas*). Om wis te wêzen fan de soarte moat in mantsje fongen en mei in lûp besjoen wurde. 

### Fleantiid
De flinter is fan begjin juny ôf oant ein augustus te sjen, foaral tusken 5 oant 25 july. It heideblaujurkje fleant yn ien en soms yn twa generaasjes. 

## Rûp
De rûp kin 15 mm lang wurde. It liif is gieleftich mei grien mar ek wol ljochtbrún. De rûp is hielendal bedutsen mei fine hierkes. De jonge rûpen ite allinnich de sêfte dielen fan de plant. It aaike oerwinteret, dat de rûp groeit foaral yn de foarsimmer as ek de heide bloeit. De rûp ferpopket him op de grûn. Dit ferpopkjen duorret likernôch in moanne. 

De rûp fret skrobberheide.

## Sjoch ek
* List fan flinters
Plakflinters

De **plakflinters** (*Melitaeini*) binne in tûke fan 'e ûnderfamylje fan de echte aureliaflinters (*Nymphalinae*) binnen de famylje fan de aureliaflinters (*Nymphalidae*).

It binne faak lytse flinters, mei blokjespatroanen op de wjukken. Faak libje de rûpen byelkoar yn spinselnêsten. De rûpen binne faak behierre. Weversblêd is foar folle skaaien fan de plakflinters in favorite weardplant, krekt as helmkrûd. 

## Klassifikaasje
Yn de tûke fan de plakflinters sitte ûnder oaren de neikommende skaaien en soarten:

*Famylje aureliaflinters (*Nymhalidae*) 
**Underfamylje echte aureliaflinters (*Nymphalinae*)
***Tûke **plakflinters** (*Melitaeini*)
****Undertûke damboerdflinters en sibben (*Euphydryina*)
*****Skaai damboerdflinters (*Euphydryas*)
******readbûnte plakflinter (*Euphydryas maturna*)
******sompeparlemoerflinter of moerasparlemoerflinter (*Euphydryas aurinia*)
****Undertûke echte plakflinters en sibben (*Melitaeina*)
*****Skaai echte plakflinters (*Melitaea*; ynkl. it eardere skaai *Mellicta*)
******boskplakflinter (*Melitaea athalia*) 
******donkere plakflinter (*Melitaea diamina*)
******eastlike plakflinter (*Melitaea briomartis*)
******fjildparlemoerflinter (*Melitaea cinxia*)
******grutte plakflinter (*Melitaea phoebe*)
******reade plakflinter (*Melitaea didyma*)
******steppeplakflinter (*Melitaea aurelia*)
******westlike plakflinter (*Melitaea parhenoides*)
****Undertûke *[[Chlosynina]]*
*****Skaai *[[Antillea]]*
*****Skaai *[[Atlantea]]*
*****Skaai *[[Chlosyne]]*
*****Skaai *[[Dymasia]]*
*****Skaai *[[Higginsius]]*
*****Skaai *[[Microtia]]*
*****Skaai *[[Poladryas]]*
*****Skaai *[[Texola]]*
****Undertûke *[[Gnathotrichina]]*
*****Skaai *[[Gnathotriche]]*
****Undertûke *[[Phyciodina]]*
*****Skaai *[[Anthanassa]]*
*****Skaai *[[Castilia]]*
*****Skaai *[[Dagon (skaai)|Dagon]]*
*****Skaai *[[Eresia]]*
*****Skaai *[[Janatella]]*
*****Skaai *[[Mazia]]*
*****Skaai *[[Ortilia]]*
*****Skaai *[[Phyciodes]]*
*****Skaai *[[Phystis]]*
*****Skaai *[[Tegosa]]*
*****Skaai *[[Telenassa]]*
*****Skaai *[[Tisona]]*

## Sjoch ek
* List fan flinters
Blauwe Brigade

In **Blauwe Brigade** is in frijwilligersorganisaasje dy't him ynset foar de beskerming fan it Gintsiaanblaujurkje.

De brigaden dogge dit ûnder oaren trochdat harren frijwilligers stikjes heidefjild plagje, nei it plan fan de Flinterstifting. Dit plagjen wurdt dien om de weardplant, it Skieppeklokje, dy't ferlet hat fan iepen romte op de heide, in gruttere fersprieding te jaan. It moat lykwols mei de hân dien wurde om de nêsten fan de weardeamels te beskermjen dy't foar de rûpen fan libbensbelang binne.

De earste Blauwe Brigade waard simmer 2001 oprjochte yn de provinsje Oerisel. Op 10 septimber 2005 waard de twadde brigade oprjochte yn Noard-Brabân. Organisaasjes yn Gelderlân wurkje op it stuit gear yn de oprjochting fan in Gelderske Blauwe Brigade. 

De Blauwe Brigade yn Oerisel warberet ek foar de Sânhagedis, dy't op deselde wize holpen wurde kin. As troch it plagjen sân bleatmakke wurdt, dan kin de Sânhagedis dêr aaigatten yn meitsje.
Madhukar

**Madhukar** (4 novimber 1957, Stuttgart) is in Dútske *advaita vedanta* – master en auteur.

Madhukar is berne en opgroeid yn Stuttgart. Nei syn stúdzje ekonomy en filosofy oan de universiteit wurke er as telefyzjesjoernalist yn Dútslân. Nei in benei deaûnderfining yn de tachtiger jierren, op ’e siik nei antwurden op de filosofyske en spirituele fragen fan it libben, hie er in ferljochtingsynsjoch. By it ôfrúnjen fan syn oplieding ta joga- en meditaasje-learaar kaam er ta it ynsjoch, dat syn sykjen noch lang net ta in ein kommen wie.

Yn 1992, doe’t er yn Yndia tahold, reizge er nei H.W.L. Poonja, in learling fan Ramana Maharshi. Dy waard syn master. Fan him krige er de namme *Madhukar*, letterlik oerset út it Sanskryt: huningbij, Leafste.

Sûnt syn weromkommen nei Europa yn 1997, ferkundiget hy de advaita yn satsangs. De styl fan syn satsangs, en syn leafde foar hjoeddeiske muzyk en fuotbal, meitsje him ta in moderne goeroe. Madhukar wennet yn Amsterdam, mar giet winters nei Nepal.

## Utjeftes
* *Erwachen in Freiheit* - Lüchow Verlag, Dútslân, 2.útjefte, Stuttgart 2004,  
* *Einssein* - Lüchow Verlag, Dútslân, 1.útjefte, Stuttgart 2007,  
* *The Simplest Way*, Editions India, 2. Auflage, USA & Indien 2006, ISBN 81-89658-04-2. 
*простой способ'', издательство Ганга, Москва 2008, 1-е издание, ISBN 978-5-98882-063-5.
**La via più semplice*, Om Edizioni, Bologna, ISBN 978-88-95687-22-3
*http://omstore.ru/edinstvo-jasnost-radost-zhizni-cherez-advajtu-p-8595.html''Единство'', Издательство: Ганга, 2009 г, ISBN 978-5-98882-098-7
* *DIALOGER MED MADHUKAR*, GML Print on Demand AB, 2009, ISBN 978-91-86215-28-6
* *Freedom here and now*, Music-CD.
* *Es ist immer Jetzt*, in: Vital 12/2009

## Keppeling om utens
*Madhukar syn webstee.
Spraatwjukgroukopflinters

De **spraatwjukgroukopflinters** (*Pyrginae*) binne in ûnderfamylje fan de groukopflinters (*Hesperiidae*).

## Klassifikaasje
De spraatwjukflinters wurde yndield yn de folgjende tûken, wêrfan't hjir ek inkele bekende skaaien werjûn binne: 
* Skift flinters (*Lepidoptera*) 
** Famylje groukopflinters (*Hesperiidae*)
*** Underfamylje  spraatwjukgroukopflinters (*Pyrginae*)
**** Tûke echte spraatwjukgroukopflinters (*Pyrgini*)
***** Skaai puzelgroukopkes (*Pyrgus*)
**** Tûke sichtewjukflinters en sibben (*Achlyodidini*)
***** Skaai sichtewjukflinters (*Eantis*)
**** Tûke spikkelbrune groukopkes (*Carcharodini*)
***** Skaai echte spikkelbrune groukopkes (*Carcharodus*)
***** Skaai ûnechte spikkelbrune groukopkes (*Muschampia*)
***** Skaai spikkelbûnte groukopkes (*Spialia*)
**** Tûke stofwjukgroukopflinters en sibben (*Erynnini*)
***** Skaai stofwjukgroukopflinters (*Erynnis*)

## Sjoch ek
* List fan flinters